Kansa hou pretloop vir geldinsameling | Netwerk24
Kansa hou pretloop vir geldinsameling
Stof jou drafskoene af en ondersteun KANSA.Foto:
Cansa Relay for Life Paarl nooi die gemeenskap – oud en jonk – om Saterdag 30 November aan hul jaarlikse pretloop deel te neem.
Vanjaar sal dit die eerste keer wees dat ’n pretloop gehou word om geld in te samel en ook om bewusmaking te skep vir die aanloop na die Cansa Relay for Life-deurnagstaptog wat in 2020 aan die beurt kom.
Die pretloop begin 08:00 reg voor die Klein Nederburg Sekondêre Skool (KNSS). Deelnemers word gevra om vir registrasiedoeleindes van 07:00 af aan te meld.
Die inskrywingsgeld beloop R20 vir volwassenes en R10 vir kinders.
Alle besoekers moet ook R20 betaal om die pretloop by te woon.
Ná die pretloop sal vermaak op die sportveld van die skool aangebied word. Kunstenaars soos Deoneshia Kilowan en Keenan von Willigh sal by die geleentheid optree.
Bel Garth Botha (mediabeampte) by 060 506 7785 of Naeem Cassiem by 076 287 4497 of Gerdolene Muller by 023 342 7058/065 958 3868 vir nog inligting. . Deelnemers word gevra om stap- en drafklere in helder kleure te dra om die verskillende kleure van kanker uit te beeld.